রুহিতপুরের লুঙ্গি বেশ বড়সড়। ৪ হাত x ৫ হাত মাপের এসব লুঙ্গির দাম প্রতিটি ৫০০ থেকে ৭৫০ টাকা। আসল রুহিতপুরের লুঙ্গি চিনবেন কীভাবে? স্থানীয়দের কথা-হাতে নিলেই বুঝবেন। কিন্তু বাইরের বা অনভিজ্ঞ লোকজন তো হাতে নিয়েও বুঝতে পারবেন না। তাদের তাকাতে হবে পাড়ের দিকে। পাড়ে ছিদ্র থাকবে। এই  ছিদ্র তাঁতে লাগানোর সময় হয়ে থাকে। আর হাতে নিলেও বোঝা যায় এর কাপড়ের মসৃণতা। যে মসৃণভাবই নিয়ে আসে পরার আরাম। তাই তো রুহিতপুরের লুঙ্গির এত খ্যাতি।